text: [{"text_idx": "#000001", "text": "At ve\u00f0ri\u00f0 kann vera - og er - sera ymiskt kring oyggjarnar, vita flest \u00f8ll. Vanliga skylda vit uppa\u0301 fj\u00f8llini. Men ta\u00f0 er ikki bara tey, sum gera munin a\u0301 ve\u00f0rinum hja\u0301 okkum"}, {"text_idx": "#000002", "text": "At ve\u00f0ri\u00f0 kann vera - og er - sera ymiskt kring oyggjarnar, vita flest \u00f8ll. Vanliga skylda vit uppa\u0301 fj\u00f8llini, hvussu h\u00f8g tey eru, og hv\u00f8nn vegin tey venda i\u0301mo\u0301ti ella undan \u00e6ttini."}, {"text_idx": "#000004", "text": "Ein u\u0301tlendskur fer\u00f0ama\u00f0ur to\u0301k hesa myndina (omanfyri) 4. mai i\u0301 a\u0301r, me\u00f0an hann var a\u0301 u\u0301tfer\u00f0 nor\u00f0ur a\u0301 Kallin nor\u00f0an fyri Tr\u00f8llanes. Eitt grovt \u00e6l var naka\u00f0 nor\u00f0an fyri Kalsoynna."}, {"text_idx": "#000005", "text": "A\u0301 myndini s\u00e6st bla\u0301ur himmal millum hampuliga sto\u0301rar b\u00f8klar, og fyriuttan hatta \u00e6li\u00f0 er turt. Vindurin er li\u0301til, ti\u0301 als einki sku\u0301m er a\u0301 alduryggunum. \u00c6ttina si\u0301ggja vit ikki neyvt, men aldurnar benda a\u0301, at loti\u00f0 er onkursta\u00f0ni eystaneftir."}, {"text_idx": "#000006", "text": "A\u00f0rar a\u0301hugaverdar a\u0301bendingar eru eisini a\u0301 myndini. B\u00f8klarnir eru hampuliga sto\u0301rir, og ta\u00f0 bendir a\u0301, at luftin er nokkso o\u0301st\u00f8\u00f0ug. Luftin ver\u00f0ur i\u0301 st\u00f8\u00f0um tvungin uppeftir, ti\u0301 havi\u00f0 er heitari enn luftin. A\u0301 veg uppeftir k\u00f8lnar hon, og ta\u0301 i\u00f0 hon er komin upp, har sum vit a\u0301 myndini si\u0301ggja sky\u0301fo\u0301tin, er luftin vor\u00f0in so k\u00f8ld, at vatndampur fer u\u0301r og bli\u0301vur til vatndropar. Teir gerast so vi\u00f0 og vi\u00f0 st\u00f8rri og tyngri og detta til endans ni\u00f0ur."}, {"text_idx": "#000007", "text": "Hyggja vit i\u0301 ve\u00f0urarkivi\u00f0 (), hvussu ve\u00f0ri\u00f0 var hendan dagin, so si\u0301ggja vit, at \u00e6ttin la\u0301 millum landsynning og landsynning eystan, vindfer\u00f0in umlei\u00f0 6 m/s, og hitalagi\u00f0 la\u0301 um 7 stig."}, {"text_idx": "#000008", "text": "Ve\u00f0ri\u00f0 4. mai 2023, klokkan 00. Eitt ma\u0301ttmiki\u00f0 ha\u0301try\u0301st, 1036 hPa, er nor\u00f0an fyri F\u00f8royar. Ta\u00f0 sendir luft i\u0301mo\u0301ti F\u00f8royum av eystri ella landsynningi. Sunnan fyri F\u00f8royar n\u00e6rkast ein hitabru\u0301gv, men enn s\u00e6st hon ikki a\u0301 sky\u0301loftinum vi\u00f0 F\u00f8royar. Kelda: metoffice.gov.uk"}]